	Evropski parlament
2019-2024
	[image: EP logo RGB_Mute]



<Commission>{LIBE}Odbor za državljanske svoboščine, pravosodje in notranje zadeve</Commission>

<RefProc>2023/2157</RefProc><RefTypeProc>(DEC)</RefTypeProc>
<Date>{24/01/2024}24.1.2024</Date>
<TitreType>MNENJE</TitreType>
<CommissionResp>Odbora za državljanske svoboščine, pravosodje in notranje zadeve</CommissionResp>
<CommissionInt>za Odbor za proračunski nadzor</CommissionInt>
<Titre>o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2022</Titre>
<DocRef>(2023/2157(DEC))</DocRef>
Pripravljavec mnenja: <Depute>Tomáš Zdechovský</Depute>


PA_NonLeg

POBUDE
Odbor za državljanske svoboščine, pravosodje in notranje zadeve poziva Odbor za proračunski nadzor kot pristojni odbor, da v svoj predlog resolucije vključi naslednje pobude:
[bookmark: restart]1.	pozdravlja ugotovitev Računskega sodišča, da so transakcije, povezane z letnimi računovodskimi izkazi Evropskega centra za spremljanje drog in zasvojenosti z drogami (v nadaljnjem besedilu: center) za proračunsko leto 2022, v vseh pomembnih vidikih zakonite in pravilne; na podlagi letnega poročila Računskega sodišča o agencijah EU za leto 2022 ugotavlja, da je njegov proračun za leto 2022 znašal 26 milijonov EUR, kar je 4 % več kot leta 2021 (25 milijonov EUR), število zaposlenih pa je v skladu s sklepom ustreznega proračunskega organa ostalo nespremenjeno;
2.	pozdravlja, da so bili sprejeti ustrezni popravni ukrepi za obravnavo ugotovitev Računskega sodišča iz prejšnjih let; pozdravlja vsakoletno objavo vodilne publikacije, namreč evropskega poročila o drogah za leto 2022, objavo statističnega biltena za leto 2022 in dodano vrednost sistema EU za zgodnje opozarjanje o novih psihoaktivnih snoveh, ki ga center v letu 2022 izvaja že 25 let; pozdravlja objavo 69 publikacij, med katerimi je sedem mini vodnikov in tri glavne teme v okviru vodilnega poročila centra z naslovom Health and social responses to drug problems: a European guide (Zdravstveni in socialni odzivi na problematiko drog: evropski vodnik); izreka pohvalo centru, ki je skupaj s svojimi partnerji organiziral četrto evropsko konferenco o zasvojenosti in odvisnosti; spodbuja center, naj nadaljuje svoje dejavnosti izmenjave znanja;
3.	pozdravlja dejavnosti usposabljanja v zvezi z drogami, v katerih je sodelovalo 609 strokovnjakov s področja kazenskega pregona iz EU in partnerjev projekta tehničnega sodelovanja, ki jih izvaja center v sodelovanju z Agencijo Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL); pozdravlja, da se je leta 2022 v centru usposabljalo skoraj 950 strokovnjakov, ki delajo na področju drog, vključno z uradniki organov kazenskega pregona in oblikovalci politik, medtem ko se je približno 1200 strokovnjakov, ki delajo na področju drog, udeležilo sedmih spletnih seminarjev, ki jih je organiziral center; poudarja, da ima center pomembno vlogo, saj oblikovalcem politik in strokovnjakom zagotavlja informacije in analize o drogah in zasvojenosti z drogami, ki temeljijo na javnem zdravju;
4.	pozdravlja neomajna prizadevanja centra, da bi poudaril socialne vidike in družbeni vpliv drog, spodbujal politike ponovnega vključevanja uporabnikov drog v družbo in obravnaval temo drog z večdisciplinarno perspektivo; meni, da je bistveno še naprej ozaveščati o pomenu preprečevanja in inovativnega pristopa k politikam na področju drog, ki temelji na duševnem zdravju;
5.	opozarja, da delo centra temelji na strateški, z dokazi podprti zmogljivosti za oceno ogroženosti na področju zdravja in varnosti, da se v zgodnji fazi opredeli nov razvoj dogodkov v zvezi s pojavom drog, ki bi lahko negativno vplival na zdravje, socialne zadeve, varnost ali zaščito v Uniji; opozarja, da bi se morale ocene tveganj za zdravje odražati tudi v delu centra;
6.	pozdravlja napredek, ki ga je center dosegel pri skupnih trgih z drogami v EU: v sodelovanju z Europolom pripravljeno poglobljeno analizo z moduli o specifičnih drogah, ki so se objavljali skozi vse leto 2022, objave pa so predvidene tudi v letu 2023; pozdravlja delo, ki je bilo opravljeno v letu 2022 za izboljšanje kakovosti in razpoložljivosti osnovnih podatkov o dobavi v sodelovanju z nacionalnimi kontaktnimi točkami mreže Reitox in Europolom; pozdravlja izvajanje vseh nalog centra v okviru operativnih akcijskih načrtov za večdisciplinarno platformo proti grožnjam kriminala v zvezi s konopljo, kokainom in heroinom; opozarja, da je bil nedovoljen promet s prepovedanimi drogami opredeljen kot glavni vir dobička in kanal za novačenje na področju organiziranega kriminala in terorizma, in poudarja, da center prispeva k varnejši Evropi;
7.	pozdravlja spletno stran z viri EMCDDA 4 Ukraine, namenjeno strokovnjakom, ki delajo na področju drog v Evropi in podpirajo razseljene osebe iz Ukrajine;
8.	pozdravlja, da center in partnerske države evropske sosedske politike stalno sodelujejo na regionalni ravni v okviru projekta tehnične pomoči EU4MD in pri izvajanju projekta EMCDDA4GE na dvostranski ravni z Gruzijo; pozdravlja vzpostavitev uradnega partnerstva v okviru programa sodelovanja med Latinsko Ameriko, Karibi in Evropsko unijo na področju drog;
9.	pozdravlja sodelovanje centra z drugimi agencijami in njegov prispevek k mreži agencij na področju pravosodja in notranjih zadev; pozdravlja stalno sodelovanje centra z nacionalnimi agencijami za droge, tretjimi državami in mednarodnimi organizacijami, kot sta Urad Združenih narodov za droge in kriminal (UNODC) in Svetovna zdravstvena organizacija.

